Ale Möller

Ale Möller, egentlig Arild Staffan Möller, (født 26. mars 1955 i Stävie i Skåne) er en svensk komponist og musiker som særlig har egnet seg til folkemusikken.

Karriere 
Som musiker spiller han ulike blåseinstrumenter, tangentinstrumenter og et stort antall ulike strengeinstrumenter, som for eksempel lutt, mandola og bouzouki. Han begynte musikerkarrieren som jazztrompetist, men har blitt mest kjent som folkemusiker. Han lærte seg å spille bouzouki i Hellas, der han i tre år var med i Neo Minores orkester, som ofte hadde den kjente greske komponisten og musikeren Mikis Theodorakis på besøk, både som solist og som dirigent. Bouzoukien fortsatte å være et av Ale Möllers favorittinstrumenter, også etter at han gikk over til å arbeide hovedsakelig med musikk med mer eller mindre tradisjonelt nordisk preg, iblant med sterke innslag av world music. På begynnelsen av 1990-tallet begynte han imidlertid i stadig større grad å bytte ut bouzoukien med ulike typer av oktavmandola, hvorav først og fremst bør nevnes den låtmandolaen som Ale Möller selv utviklet i samarbeid med instrumentbyggeren Christer Ådin.

Ved oppsetningen av teaterstykket Den stora vreden hadde Ale Möller det overordnede ansvaret for både musikkutvalg og orkesterledelse, noe som førte til at det senere så kjente bandet Hedningarna så dagens lys. Möller var også kapellmester for Stockholm Folk Big Band sammen med Jonas Knutsson, og dette utviklet seg med tiden til Ale Möller Band.

Ale Möller har medvirket på et hundretall plateinnspillinger, enten under eget navn eller som medlem av ulike grupper; Filarfolket var en av de første gruppene han utga plate med. Ale Möllers egen gruppe – Ale Möller Band – platedebuterte i 2004 med cd-en Bodjal, som vant en Grammis. Oppfølgeren Djef Djel kom i 2007. Möller er også med i en rekke andre musikkgrupper, blant annet i gruppen Frifot, der han samarbeider med sangeren og fiolinisten Lena Willemark og fiolinisten og sekkepipespilleren Per Gudmundson. I 1993 utga Frifot cd-en Musique des Vallées Scandinaves, som var innspilt i Frankrike sammen med norske Gunnar Stubseid på hardangerfele og sangeren Kirsten Bråten Berg. Frifots cd Sluring, som kom i 2005, vant også en Grammis. Samarbeidet med den skotske spillemannen Aly Bain har også resultert i to cd-er: Fully Rigged og Beyond The Stacks.

I 2007 var Ale Möller "Artist in Residence" ved både Gävle og Vara konserthus. I 2010 var han gjesteprofessor ved Musikhögskolan Ingesund.

Instrument 
Ale Möller spiller på følgende musikkinstrumenter:

mandola,
skalmeie,
härjedalspipa,
seljefløyte,
low whistle,
tverrfløyte,
lur,
kuhorn,
lutt,
harpe,
stråkharpa,
hakkebrett,
althorn,
mandolin,
gresk bouzouki,
irsk bouzouki,
munnharpe,
munnspill,
trekkspill,
siter,
slagverk.

Diskografi i utvalg 
 1981 – Grekisk-svensk musik — Neo Minore
 1984 – Dragspelsmusik från Uppsalaslätten — Ale Möllers lyckliga enmansorkester
 1986 – Bouzoukispelman
 1987 – Rammeslåtten — med Gunnar Stubseid
 1988 – Kompassmusik vol. 1 — Ale Möllers lyckliga enmansorkester
 1990 – Härjedalspipan — med Mats Berglund, Greger Brändström og Lasse Sörlin
 1994 – Enteli — Enteli
 1994 – Nordan — med Lena Willemark
 1994 – Vind — med Sten Källman & Thomas Ringdahl
 1995 – Sagan om ringen — Enteli
 1996 – Hästen och tranan
 1996 – Agram — med Lena Willemark 
 1997 – Live — Enteli 
 1997 – Reisaren — med Gunnar Stubseid
 1999 – Latitudes Crossing — Stockholm Folk Big Band
 2000 – Krokodilfiolen — Stockholm Folk Big Band
 2001 – Fully Rigged — med Aly Bain
 2004 – Bodjal — Ale Möller Band
 2007 – Beyond the Stacks — med Aly Bain
 2007 – Djef Djel — Ale Möller Band

Frifot 
 1991 – Frifot — utgitt som "Möller, Willemark & Gudmundson"
 1993 – Musique des vallées Scandinave — et Frifot-prosjekt i Frankrike sammen med norske Gunnar Stubseid på hardangerfele og sangeren Kirsten Bråten Berg
 1996 – Järven
 1999 – Frifot
 2003 – Sluring
 2007 – Flyt

Filarfolket 
 1980 – Birfilarmusik från Malmö
 1982 – Utan tvekan
 1983 – Hönsafötter och gulerötter
 1985 – Live
 1988 – Smuggel
 1990 – Filarfolket 1980-1990
 1993 – Vintervals

Annen medvirkning 
 1977 – Sjömansvisor — Mikael Wiehe og Kabaréorkestern
 1978 – Två Vindar — Thomas Wiehe
 1978 – Mixed Media — Mixed Media
 1979 – To Axion Esti — Mikis Theodorakis & Collegium Musicum 
 1979 – Elden är lös — Mikael Wiehe og Kabaréorkestern
 2005 – Jul i folkton — med Lena Willemark, Sofia Karlsson m.fl.

Priser og hedersbevisninger 
 Svenska Fonogrampriset for "Ale Möller – BOUZOUKISPELMAN" 1986
 Mikis Theodorakis stiftelsens stipendium 1990
 SKAP-stipend 1991
 Grammis for cd-en Ale Möller/Lena Willemark – NORDAN 1995
 Jan Johanssons minnesfonds stipend 1996
 SAMI-stipendet 1996
 LRF:s litteraturpris 1998
 Stockholm Stads Hederspris 2000
 Sydsvenska Dagbladets kulturpris 2004
 Grammis för cd:n "Frifot – SLURING" 2004
 Grammis för cd:n "Ale Möller Band – BODJAL" 2005
 Manifest-priset för cd:n "Ale Möller Band – BODJAL" 2005
 Svenska Event Akademins Narren-pris 2006

Referanser

Eksterne lenker 
 
 
 
 

Svenske folkemusikere
Svenske komponister
Multiinstrumentalister